Document ID: 32001D0626

Rozhodnutie Komisie
z 30. júla 2001
uznávajúce v zásade úplnosť dokumentácie predloženej na podrobné preskúmanie s cieľom možného zaradenia petoxamidu do prílohy I smernice Rady 91/414/EHS o uvádzaní prípravkov na ochranu rastlín na trh
(oznámené pod číslom dokumentu C(2001) 2386)
(Text s významom pre EHP)
(2001/626/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlínna trh [1], naposledy zmenenú a doplnenú smernicou Komisie 2001/49/ES [2] a najmä na jej článok 6 ods.3,
keďže:
(1) Smernica 91/414/EHS (ďalej iba "smernica") ustanovuje vypracovanie zoznamu účinných látok spoločenstva povolených pre používanie v prípravkoch na ochranu rastlín.
(2) Dokumentácia týkajúca sa účinnej látky petoxamid (ASU 96520 H, TKC-94 EC 60) bola 16. októbra 2000 predložená nemeckým úradom spoločnosťami Stahler Agrochemie Gmbh & Co., KG, Tokuyama Europe Gmbh a Tomen France SA s cieľom zaradenia tejto látky do prílohy I smernice.
(3) Nemecké orgány informovali Komisiu, že na základe predbežného preskúmania sa zdá, že dokumentácia vyhovuje požiadavkám na údaje a informácie stanovené v prílohe II smernice. Ďalej sa tieto úrady domnievajú, že dokumentácia obsahuje údaje a informácie požadované prílohou III smernice, vzťahujúce sa na prípravok na ochranu rastlín obsahujúci uvedenú účinnú látku. V súlade s článkom 6, ods. 2 bola potom dokumentácia následne žiadateľom odoslaná Komisii a ostatným členským štátom.
(4) Stály výbor pre zdravie rastlín bol 5. júna 2001 poverený preskúmaním dokumentácie.
(5) Článok 6 ods. 3, smernice požaduje formálne potvrdenie na úrovni spoločenstva skutočnosti, že dokumentácia v zásade spĺňa požiadavky týkajúce sa údajov a informácií stanovených v prílohe II a požiadavky prílohy III smernice pre najmenej jeden prípravok na ochranu rastlín obsahujúci príslušnú účinnú látku.
(6) Takéto potvrdenie je nevyhnutné, aby sa umožnilo podrobné preskúmanie dokumentácie a na to, aby v súlade s článkom 8 ods.1 smernice mali členské štáty možnosť udeliť dočasné povolenie prípravkom na ochranu rastlín obsahujúcim uvedenú účinnú látku.
(7) Toto rozhodnutie neobmedzuje právo Komisie požadovať od žiadateľa poskytnutie doplňujúcich údajov a informácií s cieľom objasniť niektoré aspekty dokumentácie. Vyžiadanie doplňujúcich údajov nevyhnutných na objasnenie dokumentácie nemá dopad na lehotu predloženia správy uvedenú v bode 9.
(8) Členské štáty a Komisia súhlasili s tým, aby Nemecko pokračovalo v podrobnom preskúmaní dokumentácie týkajúcej sa petoxamidu.
(9) Akonáhle to bude možné, ale najneskôr do lehoty jedného roku od dátumu publikovania tohto rozhodnutia, predloží Nemecko Komisii správu o záveroch preskúmania, ktoré vykonalo, spolu s eventuálnymi odporúčaniami, pokiaľ ide o jeho zaradenie alebo nezaradenie a s tým súvisiacimi podmienkami.
(10) Opatrenia uvedené v tomto rozhodnutí zodpovedajú stanovisku Stáleho výboru pre zdravie rastlín,
PRIJALA TOTO ROZHODNUTIE:
Článok 1
Dokumentácia predložená Komisii a členským štátom spoločnosťami Stahler Agrochemie Gmbh & Co., KG, Tokuyama Europe Gmbh a Tomen France SA s cieľom zaradenia petoxamidu ako účinnej látky do prílohy I smernice 91/414/EHS, ktorej preskúmaním bol poverený Stály výbor pre zdravie rastlín 5. júna 2001, v zásade vyhovuje požiadavkám týkajúcim sa údajov a informácií stanovených v prílohe II smernice. Dokumentácia vyhovuje požiadavkám na údaje a informácie stanovené v prílohe III smernice pre prípravok na ochranu rastlín obsahujúci petoxamid, vzhľadom na jeho navrhované použitie.
Článok 2
Táto rozhodnutie je adresované členským štátom.
V Bruseli 30. júla 2001

Labels: 0
3
6